मथुरा आश्रम के बुजुर्ग उम्‍मेद यादव कहते हैं कि जय गुरुदेव का बचपन का नाम तुलसीदास था। बाबा की जन्मतिथि की कोई पक्की जानकारी नहीं है, लेकिन उनका जन्म उत्तर प्रदेश में इटावा जिले के भरथना स्थित गांव खितौरा में हुआ था। गुरु के महत्व को सर्वोपरि रखने वाले बाबा जय गुरुदेव भी इसी नाम से प्रसिद्ध हो गए। उनके प्रचार का खास माध्यम दीवारों पर लिखा हुआ उनका नारा होता था 'जयगुरु देव, सतयुग आएगा'।